Supertaal - RDF-voer
type: channel
description: Kom praat saam!
items: Om die Hardekoolvuur
items: Re: Om die Hardekoolvuur

Om die Hardekoolvuur
type: item
description: Hier is 'n waar storie, vir Hjalmar: Die ander aand sit ek en vriend John langs die Olifants by die hardekoolvuur en suig aan 'n Pinotage. Vriend John is 'n fantastiese mens wat sy lewe wy aan die onderrig van gestremde (swart) kinders. Hy's 'n Pinotage man, so dis op sy rekening. Na 'n ruk gaan haal hy sy kitaar. "Kom ons sing 'Die nooientjie van Zeerust' ", sê hy. Dis 'n liedjie wat ek hom geleer het. (As julle die woorde nie ken nie, sal ek dit een of ander tyd publiseer). Ons sing met oorgawe, amper net so vals soos die aand toe ons die liedjie vir Philip Moolman wou leer. Om sy repertoire aan te vul, sien. Na 'n ruk is die seekoeie stil. Ons ook. Vriend John is ook 'n sterre man. Nou praat ons oor die ruimte, en die sterre, en die heelal. Later praat hy my kop deurmekaar oor wesens uit die buitenste ruimte wat esdraaie gooi om planete met hul tuie. "Jy's mos 'n ou wat baie droom," sê hy skielik. "Hoe bedoel jy?" "As jy slaap. Jou vrou sê so. Vertel my wat droom jy." Nou kyk, ons droom almal. Nagmerries, vulgêre drome, die lot. Wat moet ek hom vertel? "Die een van julle en die vliegtuig", spring hy my voor. "OK, maar jy moet onthou dis 'n ware droom. Dit speel af op Barrydale, waar ek grootgeword het. Barrydale lê aan die voet van die Langeberg, en word omring deur heuwels. As kind het die dominee altyd op die preekstoel geklim, sy arms in die lug gesteek, en gesê 'Rondom Jerusalem is daar berge, so is die Here...'. Dan het ek altyd gedink Jerusalem lyk soos Barrydale. "In elk geval, ek droom ons is op Barrydale, en ek en vroulief vlieg met so 'n rooi Cessna dorp uit, Ladismith se kant toe. By Doringriviersvlei se afdraaipad draai ons om. Nou wil vroulief self vlieg. Ons ruil sitplekke in die ry. Om die storie verder te verstaan, moet jy weet hoe vroulief kar bestuur. Sy werk daai Golf teen hoë revolusies deur sy ratte tot in vyfde, en dan weer terug tot by eerste as sy moet stop. Nou doen sy dieselfde met die Cessna, en ons kom met 'n spoed Barrydale binne. "By…
creator: Henri Burger
date: 1998-05-28T00:00:00-00:00

Re: Om die Hardekoolvuur
type: item
description: Dit was wonderlik. Julle kuier so baie om die vuur, ek is seker daar is nog waar hierdie vandaan kom. O, moenie ophou nie. Terloops, Barrydale is 'n baie skilderagtige mooi dorpie. Nou onlangs die moeite gedoen om daar in te ry en te kuier. Vreedsaam genoeg, en naby genoeg aan die Kaap vir 'n wonderlike aftrede EENDAG. Gloudina kan nou al daar gaan bly.
creator: M.Kruger
date: 1998-05-29T00:00:00-00:00

Re: Om die Hardekoolvuur
type: item
description: "Henri Burger" writes: Na 'n ruk gaan haal hy sy kitaar. "Kom ons sing 'Die > nooientjie van Zeerust' ", sê hy. Dis 'n liedjie wat ek hom geleer het. (As > julle die woorde nie ken nie, sal ek dit een of ander tyd publiseer). Ons > sing met oorgawe, amper net so vals soos die aand toe ons die liedjie vir > Philip Moolman wou leer. Om sy repertoire aan te vul, sien. Pos asseblief "Die nooientjie van Zeerust" Henri. > > Na 'n ruk is die seekoeie stil. Ons ook. Hierdie is die mooiste prosa in 'n alreeds uitstekend geskrewe stuk. . "Jy's mos 'n ou wat baie droom," sê hy skielik. "Hoe > bedoel jy?" "As jy slaap. Jou vrou sê so. Vertel my wat droom jy." > > Nou kyk, ons droom almal. Nagmerries, vulgêre drome, die lot. Wat moet ek > hom vertel? "Die een van julle en die vliegtuig", spring hy my voor. Nou as 'n mens met 'n Freudiaanse oog na die res van die storie kyk, dan is daar sekere dinge wat 'n mens laat wonder. (1) Die rol wat jou vriend speel - hoe weet hy jy het die een van die vliegtuig gedroom. (2) Die rol van Barrydale - dis omring deur heuwels, jy verbind dit met Jerusalem, dit is nie ver van Kaap Infanta nie. (3) Die feit dat die Cessna rooi is. (4) Die feit dat julle in die ry sitplekke omruil. (5) Die rol van Oom Ren (6) Die uitspraak van Oom Ren: "Die ketting het afgeval." Dus die rol van die fiets in die onderbewuste. En die besef: die ketting het afgeval. Gloudina
creator: G.B.
date: 1998-05-30T00:00:00-00:00

Re: Om die Hardekoolvuur
type: item
description: Gloudina skryf: > Nou as 'n mens met 'n Freudiaanse oog na die res > van die storie kyk, dan is daar sekere dinge wat > 'n mens laat wonder. > > (1) Die rol wat jou vriend speel - hoe weet hy jy > het die een van die vliegtuig gedroom. > (2) Die rol van Barrydale - dis omring deur heuwels, > jy verbind dit met Jerusalem, dit is nie ver > van Kaap Infanta nie. > (3) Die feit dat die Cessna rooi is. > (4) Die feit dat julle in die ry sitplekke omruil. > (5) Die rol van Oom Ren > (6) Die uitspraak van Oom Ren: "Die ketting het > afgeval." Dus die rol van die fiets in die > onderbewuste. En die besef: die ketting het > afgeval. Gloudina, Eerstens aanvaar ek vroulief het vriend John vertel van die vliegtuig-droom, net soos wat sy hom vertel het ek droom baie. Deur jou koppeling van die droom met Freud, neem ek aan ek moet gaan kyk na die seksuele onderstroming in die droom? 'n Eenvoudige ou soos ek weet nie veel van Freud nie, maar soos ek gehoor het, as jy in jou oor krap met 'n vuurhoutjie, gee Freud 'n seksuele konnotasie daaraan. Het jy nie onlangs gesê dat Freud grootliks gediskrediteer is nie? Ek dink jy moet oppas om nie te maak soos baie 'kenners' wat 'n skrywer se werke vat lank nadat hy dood is, en dan sy hele lewe daarvolgens probeer interpreteer nie. Meestal gee die ou maar net weer wat hy om hom waarneem. Vat Herman Charles Bosman. Hy het maar 6 maande in die Marico gebly, en kon onmoontlik al daai stories daar opgetel het nie. Hy het die Marico maar net gebruik as agtergrond vir 'n klomp baie goeie stories. In my oë was hy die beste Afrikaanse storieverteller nog. Maar ek is bly jy help met die uitlê van drome, want dalk volg daar nog. Groete Henri Burger, Tzaneen. RSA 'Afrika is Nie vir Sissies Nie!' (e-mail: remove 'sukikaki.')
creator: Henri Burger
date: 1998-05-31T00:00:00-00:00